**Príloha č. 2 – Návrh kúpnej zmluvy**

**KÚPNA ZMLUVA č. ........../2020**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov

(ďalej len „**zmluva**“)

**1. Kupujúci: Fakultná nemocnica s poliklinikou Skalica, a. s.**

So sídlom: Koreszkova 7, 909 82 Skalica

IČO: 44 444 761

DIČ: 2022726926

Bankové spojenie: Všeobecná úverová banka, a.s.

IBAN: SK24 0200 0000 0027 6692 3254

Zastúpený: MUDr. Ivan Uhliarik, predseda predstavenstva

Ing. Ondrej Kadák, podpredseda predstavenstva

Ing. Tomáš Mikúš – člen predstavenstva

Zapísaný: v obchodnom registri Okresného súdu Trnava, oddiel Sa, vložka č.10510/T

(ďalej len „**kupujúci**“)

a

1. **Predávajúci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

So sídlom: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČO: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

DIČ: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IČ DPH: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Bankové spojenie: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

IBAN: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zastúpený: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zapísaný: v obchodnom registri Okresného súdu \_\_\_\_\_\_\_\_\_\_, oddiel: \_\_\_, vložka č. \_\_\_\_\_/\_\_

(ďalej len „**predávajúci**“)

(predávajúci a kupujúci ďalej spoločne ako „**zmluvné strany**“ alebo jednotlivo ako „**zmluvná strana**“)

Predávajúci je úspešný uchádzač v rámci zadávania zákazky s nízkou hodnotou s názvom „Modernizácia infraštruktúry nemocnice Skalica - vybavenie AKO“, zadávanej podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. I.**

**PREDMET ZMLUVY**

1. Predmetom tejto zmluvy je záväzok predávajúceho dodať kupujúcemu vybavenie (ďalej len ,,**predmet zmluvy**“ alebo ,,**vybavenie**“), ktorého špecifikácia je obsiahnutá v prílohe č. 1: Cenová a technická špecifikácia predmetu zmluvy a ktorá tvorí neoddeliteľnú súčasť tejto zmluvy pre kupujúceho a záväzok kupujúceho prevziať predmet zmluvy a zaplatiť kúpnu cenu podľa článku II. tejto zmluvy.
2. Predmetom tejto zmluvy je i záväzok predávajúceho vykonať bezodplatne počas záručnej doby záručný servis a servisné prehliadky vybavenia dodaného na základe tejto zmluvy podľa odporúčaní a pokynov výrobcu.
3. Predmetom tejto zmluvy je tiež poskytovanie služieb spojených s dodávkou vybavenia, s kompletnou inštaláciou a sfunkčnením, vrátane zaškolenia obsluhy, odvozu a likvidácie obalového materiálu dodaného vybavenia. Predmetom tejto zmluvy je aj vynesenie a vyloženie vybavenia na miesto určené kupujúcim.
4. Dodávky budú realizované predávajúcim na základe písomných objednávok, v ktorých bude uvedené množstvo a druh vybavenia.
5. Súčasťou dodávky vybavenia je aj odovzdanie všetkých dokladov a dokumentov týkajúcich sa predmetu tejto zmluvy, preukazujúcich pôvod vybavenia a jeho riadnu prevádzkyschopnosť. Zároveň predávajúci odovzdá kupujúcemu aj všetky príručky a návody potrebné pre riadnu obsluhu predmetu tejto zmluvy.
6. Predávajúci sa zaväzuje dodať predmet zmluvy v bezchybnom stave a v kvalite I. triedy, bez závad a v dohodnutom termíne a čestne vyhlasuje a zaručuje, že predmet zmluvy je nový, nevystavovaný, nepoužívaný, zodpovedajúci požiadavkám kupujúceho. Predávajúci pri dodávke vybavenia zabezpečí aj jeho montáž a odskúšanie. Kupujúci sa zaväzuje, že predmet zmluvy prevezme a uhradí za neho dohodnutú kúpnu cenu.
7. V prípade, že výroba požadovaného typu vybavenia špecifikovaného v prílohe č. 1: Cenová a technická špecifikácia predmetu zmluvy (ďalej len ,,**príloha č. 1**“) tejto zmluvy bude ukončená, predávajúci je povinný dodať kupujúcemu modifikované vybavenie rovnakého druhu s rovnakými alebo vyššími parametrami ako je vybavenie podľa špecifikácie tejto zmluvy a v cene podľa článku II. tejto zmluvy. Táto zmena vybavenia bude upravená dodatkom k zmluve bez zmeny ceny vybavenia a bude doložená dokladom potvrdzujúcim túto zmenu, pričom kupujúci uvedie názov, model a technické parametre predmetu zmluvy.

**Čl. II.**

**KÚPNA** **CENA A PLATOBNÉ PODMIENKY**

1. Kúpna cena predmetu zmluvy uvedeného v článku I. zmluvy bola určená dohodou zmluvných strán podľa zákona č. 18/1996 Z. z. o cenách v znení neskorších predpisov.
2. Celková cena predmetu zmluvy predstavuje sumu \_\_\_\_\_\_\_\_ EUR bez DPH (slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_ eur bez DPH), \_\_\_\_\_\_\_\_\_\_\_\_\_\_\_\_\_ EUR s DPH (slovom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eur s DPH). Špecifikáciu ceny obsahuje príloha č. 1, ktorá je neoddeliteľnou súčasťou tejto zmluvy. Predávajúci garantuje pevnú cenu predmetu zmluvy počas trvania platnosti a účinnosti zmluvy. Kúpna cena je konečná a nemenná.
3. Kúpna cena je stanovená v euro a zahŕňa cenu bez DPH, daň z pridanej hodnoty, colné sadzby, poistné, dopravu do miesta dodania určeného kupujúcim, montáž, inštaláciu, odskúšanie vybavenia, zaškolenie a všetky ostatné náklady predávajúceho spojené s dodaním predmetu zmluvy do miesta dodania.
4. Kúpna cena bude uhradená kupujúcim čiastkovými platbami na základe faktúr vyhotovených predávajúcim po dodaní čiastkových plnení podľa jednotlivých objednávok a podpísaní dodacích listov, ktoré budú vyhotovené predávajúcim, v deň odovzdania a prevzatia predmetu zmluvy v jednotlivých miestach dodania. Súčasťou daňového dokladu budú dodacie listy na dodávku vybavenia, potvrdené kupujúcim, ktoré budú obsahovať označenie dodaného vybavenia, počty jednotlivých druhov dodaného vybavenia, mená a podpisy odovzdávajúceho a preberajúceho, pečiatku a dátum prevzatia predmetu zmluvy (prípadne môže byť faktúra zároveň aj dodacím listom).
5. Faktúra musí byť vystavená zo strany predávajúceho v súlade s ustanoveniami tejto zmluvy a musí spĺňať náležitosti daňového dokladu podľa príslušných právnych predpisov. Súčasťou faktúry musí byť: názov operačného programu, číslo a názov opatrenia, názov Projektu, kód Projektu, číslo a názov zmluvy, číslo faktúry, špecifikácia platby (názov banky predávajúceho vrátane kódu SWIFT, číslo účtu predávajúceho vrátane čísla v tvare IBAN, pečiatka a podpis oprávnenej osoby predávajúceho), dátum doručenia dokladu kupujúcemu (napr. pečiatka podateľne). Výdavky vo faktúre musia byť rozdelené do jednotlivých položiek s uvedenými mernými jednotkami, jednotkovými cenami (zaokrúhlené na 2 desatinné miesta).
6. Splatnosť faktúry je šesťdesiat (60) kalendárnych dní odo dňa doručenia faktúry kupujúcemu zo strany predávajúceho za predpokladu, že doručená faktúra bude spĺňať všetky zákonné a zmluvné náležitosti a bude doručená na adresu kupujúceho uvedenú v záhlaví tejto zmluvy v troch vyhotoveniach. Predávajúci berie na vedomie, že projekt je financovaný z prostriedkov EÚ, zo štátneho rozpočtu a z vlastných prostriedkov kupujúceho. Predávajúci berie na vedomie, že uvedené financovanie platieb z prostriedkov EÚ je časovo a administratívne náročné. Predávajúci berie na vedomie aj časovú a administratívnu zložitosť interného procesu fakturácie platieb z rozpočtových prostriedkov kupujúceho. Predávajúci zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto zmluvy. Faktúra sa považuje za zaplatenú okamihom pripísania príslušnej peňažnej sumy na účet predávajúceho.

**Čl. III.**

**MIESTO PLNENIA A DODACIE PODMIENKY**

1. Miestom plnenia je: Fakultná nemocnica s poliklinikou Skalica, a. s., Koreszkova 7, 909 82 Skalica.
2. Predávajúci je povinný predmet zmluvy dodať, namontovať a odskúšať v dodacej lehote 21 dní od obdržania písomnej objednávky prostredníctvom e-mailu, poštou alebo osobne, ktorá obsahuje všetky požadované údaje. Objednávku vyhotoví kupujúci. Kupujúci môže v objednávke stanoviť aj dlhšiu dodaciu lehotu v závislosti od náročnosti dodávky a druhu dodávaného vybavenia.
3. Celkové trvanie tejto zmluvy: 9 mesiacov odo dňa jej účinnosti.
4. Kupujúci v deň dodania a prevzatia predmetu zmluvy preverí, či je dodaný predmet zmluvy v súlade so zadanou špecifikáciou podľa tejto zmluvy. V prípade, že zistí nesúlad dodaného predmetu zmluvy so zadanou špecifikáciou, resp. zistí jeho poškodenie alebo nefunkčnosť (zjavné vady), má právo odmietnuť prevziať dodaný predmet zmluvy, pričom v tomto prípade sa predávajúci dostáva do omeškania so splnením svojho zmluvného záväzku a je povinný dodať nový predmet tejto zmluvy, spĺňajúci kritériá podľa tejto zmluvy a príslušných noriem v dodatočnej lehote určenej kupujúcim. V prípade opakovaného dodania predmetu zmluvy, ktorý nezodpovedá uvedenej špecifikácii, predstavuje to podstatné porušenie zmluvy a kupujúci si vyhradzuje právo vybavenie neodobrať a odstúpiť od zmluvy.
5. Predmet tejto zmluvy sa považuje za dodaný (resp. záväzok predávajúceho dodať vybavenie podľa tejto zmluvy za splnený) dňom prevzatia predmetu objednávky kontaktnou osobou kupujúceho určenou v objednávke, po montáži, inštalácii dodaného vybavenia, sfunkčnenia, odskúšania a zaškolenia jeho obsluhy.
6. Kontaktná osoba kupujúceho potvrdí prevzatie predmetu objednávky podpisom a odtlačkom pečiatky na preberacom protokole, resp. dodacom liste. Dodací list podpisujú poverení zamestnanci predávajúceho a kupujúceho. Dodací list je podkladom na úhradu faktúry.

**Čl. IV.**

**DOHODA O PRECHODE VLASTNÍCKEHO PRÁVA**

1. Zmluvné strany sa dohodli, že vlastnícke právo k predmetu zmluvy prechádza z predávajúceho na kupujúceho po úplnom zaplatení kúpnej ceny za predmet zmluvy podľa jednotlivých písomných objednávok.
2. Kupujúci je oprávnený dňom prevzatia dodaného vybavenia od predávajúceho užívať dodané vybavenie v rozsahu a spôsobom obvyklým pre jeho použitie, a to bez časového obmedzenia.
3. Nebezpečenstvo škody na predmete zmluvy prechádza na kupujúceho okamihom prevzatia predmetu zmluvy.

**Čl. V.**

**Záruka a zodpovednosť za vady**

1. Predávajúci je povinný dodať kupujúcemu predmet zmluvy podľa tejto zmluvy v množstve a akosti podľa podmienok uvedených v tejto zmluve a spôsobilé na užívanie na dojednaný, inak obvyklý účel. V prípade, ak sa tak nestane, vybavenie má vady. Predávajúci je povinný poskytovať kupujúcemu servis dodaného vybavenia počas záručnej doby.
2. Predávajúci zodpovedá za vady a nekompletnosť predmetu zmluvy v plnom rozsahu. Kupujúci je povinný písomne reklamovať viditeľnú, resp. zrejmú vadu predmetu zmluvy do 10 pracovných dní od jej zistenia a u skrytých vád do posledného dňa záručnej doby. Pre dodržanie podmienky písomnej reklamácie postačí uplatniť reklamáciu e-mailom na adresu predávajúceho \_\_\_\_\_\_\_\_\_\_\_\_\_\_\_\_.
3. Záručná doba na predmet zmluvy je 24 mesiacov odo dňa prevzatia predmetu zmluvy kupujúcim, pokiaľ výrobca dodaného vybavenia neposkytuje dlhšiu záručnú dobu. Počas záručnej doby bude predávajúci poskytovať kupujúcemu bezplatný servis a údržbu dodaného vybavenia.
4. V prípade reklamácie je predávajúci povinný odstrániť vady v lehote do 10 pracovných dní odo dňa oznámenia vady kupujúcim alebo v inej lehote dohodnutej s kupujúcim, pokiaľ sú vady odstrániteľné. Pokiaľ predávajúci nezabezpečí odstránenie vady v stanovenej lehote, alebo pokiaľ sú vady neodstrániteľné, kupujúci má nárok, aby mu predávajúci v tej istej lehote poskytol nové bezvadné a bezodplatné plnenie za dodané vadné vybavenie alebo na vrátenie ceny, pričom právo voľby medzi jednotlivými nárokmi patrí kupujúcemu. V prípade výmeny vadného vybavenia za nové začína plynúť nová záručná doba podľa bodu 3. tohto článku zmluvy.
5. Záruka sa nevzťahuje na vady spôsobené kupujúcim neodbornou manipuláciou alebo nevhodným skladovaním predmetu zmluvy.
6. Tieto záručné podmienky sú záväzné pre oboch účastníkov zmluvného vzťahu.
7. Predávajúci sa zaväzuje poskytovať kupujúcemu servis dodaného vybavenia v záručnej dobe bezplatne.
8. Po uplynutí záručnej doby má kupujúci právo požiadať predávajúceho o vykonanie pozáručného servisu. Cena pozáručného servisu bude stanovená dohodou zmluvných strán.

**Čl. VI.**

**ZMLUVNÉ POKUTY A ÚROKY Z OMEŠKANIA**

1. V prípade omeškania predávajúceho s dodaním vybavenia v lehote stanovenej v článku III. bod 2. tejto zmluvy, je kupujúci oprávnený uplatniť si u predávajúceho nárok na zmluvnú pokutu za nedodržanie termínu dodávky vo výške 0,05% z ceny včas nedodaného vybavenia za každý aj začatý deň omeškania. Nárok kupujúceho na zmluvnú pokutu nevznikne, pokiaľ omeškanie bolo spôsobené jeho nepripravenosťou prevziať dodávku v dohodnutom termíne, resp. jeho žiadosťou o dodanie vybavenia v inom termíne a v prípade okolností, ktoré sú charakterizované ako „vyššia moc“. Tým nie je dotknutý nárok kupujúceho na náhradu škody v plnej výške spôsobenej omeškaním dodávky.

1. V prípade omeškania kupujúceho s úhradou riadne vyplnenej a doručenej faktúry podľa článku II. bod 6. tejto zmluvy je predávajúci oprávnený od kupujúceho požadovať zaplatenie úroku z omeškania v sadzbe ustanovenej príslušnými ustanoveniami Obchodného zákonníka a nariadenia vlády SR.
2. V prípade, že predávajúci poruší akúkoľvek z povinností upravených v tejto zmluve, má kupujúci voči nemu právo na uplatnenie zmluvnej pokuty vo výške 200,00 EUR za každé porušenie povinnosti. Tým nie je dotknutý nárok kupujúceho na náhradu škody v plnej výške spôsobenej kupujúcemu porušením povinností predávajúceho.
3. Zmluvné strany sa dohodli, že ak jedna zo zmluvných strán spôsobí akúkoľvek škodu druhej zmluvnej strane vo vzťahu k tejto zmluve, zodpovednosť za škody sa bude riadiť a spravovať ustanoveniami tejto zmluvy ako aj podľa ustanovení § 373 a nasl. zákona č. 513/1991 Zb. Obchodný zákonník v znení neskorších predpisov.

**Čl. VII.**

**SPOLUPRÁCA KUPUJÚCEHO A PREDÁVAJÚCEHO**

1. Zástupcom kupujúceho pre styk s predávajúcim je \_\_\_\_\_\_\_\_\_\_\_\_\_\_\_\_, tel.: +421 \_\_\_\_\_\_\_\_\_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_
2. Zástupcom predávajúceho pre styk s kupujúcim je \_\_\_\_\_\_\_\_\_\_\_\_\_\_\_\_, tel.: \_\_\_\_\_\_\_\_\_\_\_\_\_\_\_, email: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Zmluvné strany sú povinné bezodkladne navzájom sa informovať o všetkých skutočnostiach, ktoré majú alebo môžu mať vplyv na plnenie ich vzájomných záväzkov podľa tejto zmluvy. Zmluvné strany sa budú bez zbytočného odkladu informovať o akejkoľvek zmene vo vyššie uvedených osobách a ich kontaktných údajoch. Zmena podľa predchádzajúcej vety sa nepovažuje za zmenu zmluvy.

**Čl. VIII.**

**ZÁNIK ZMLUVY**

1. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou stranou, alebo keď sa pre druhú zmluvnú stranu stalo plnenie podstatných zmluvných povinností úplne nemožným alebo v ďalších prípadoch uvedených v tejto zmluve. Odstúpenie od zmluvy odstupujúca strana oznámi druhej strane bez zbytočného odkladu po tom, ako sa o podstatnom porušení zmluvy dozvedela.
2. Zmluvné strany sa dohodli, že za podstatné porušenie zmluvy sa bude považovať také porušenie povinností vyplývajúcich z tejto zmluvy, ktoré spĺňa podmienky § 345 ods. 2 Obchodného zákonníka a/alebo ktoré je ako podstatné porušenie povinnosti uvedené v tejto zmluve.
3. Predávajúci je oprávnený odstúpiť od zmluvy, keď kupujúci nezaplatí odsúhlasené faktúry do 30 dní po uplynutí dohodnutej lehoty splatnosti.
4. Za podstatné porušenie tejto zmluvy predávajúcim sa považuje najmä, nie však výhradne, nedodanie predmetu zmluvy riadne, včas a v kvalite v zmysle dohodnutých podmienok a jeho neodovzdanie kupujúcemu v dohodnutej lehote ako aj neodstránenie vád predmetu zmluvy za podmienok uvedených v tejto zmluve.
5. Zmluvná strana, ktorá z uvedených dôvodov odstúpi od zmluvy, má právo požadovať od druhej zmluvnej strany preukázateľne vynaložené náklady, okrem prípadov charakterizovaných ako vyššia moc.
6. Odstúpením od zmluvy sa táto zmluva neruší od samého začiatku, ale táto zmluva zaniká ku dňu doručenia oznámenia o odstúpení druhej zmluvnej strane. Zmluvné strany sa dohodli, že v prípade odstúpenia od zmluvy ktoroukoľvek zmluvnou stranou, budú plnenia zmluvy začaté v čase zrušenia zmluvy riadne ukončené a náklady s tým spojené budú v plnej výške uhradené.
7. Zmluvu je možné ukončiť i vzájomnou písomnou dohodou zmluvných strán podpísanou oprávnenými zástupcami oboch zmluvných strán.

**Čl. IX.**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpisu oprávnenými zástupcami oboch zmluvných strán. Zmluvné strany sa dohodli, že zmluva nadobudne účinnosť až dňom schválenia tejto zákazky v rámci kontroly príslušným kontrolným orgánom, t.j. dňom doručenia správy z kontroly verejného obstarávania prijímateľovi/kupujúcemu, čo je zároveň aj podmienkou jej účinnosti. Ak príslušný kontrolný orgán zákazku neschváli, táto zmluva nenadobudne účinnosť a predávajúcemu nevzniká žiadny nárok voči kupujúcemu na náhradu akejkoľvek škody a/alebo uplatnenie sankcie voči kupujúcemu.
2. Neoddeliteľnou súčasťou tejto zmluvy sú tieto prílohy:

Príloha č. 1: Cenová a technická špecifikácia predmetu zmluvy

1. Vzťahy zmluvných strán v tejto zmluve výslovne neupravené sa primerane spravujú ustanoveniami Obchodného zákonníka v platnom znení a ostatnými príslušnými všeobecne záväznými právnymi predpismi platnými v SR. Nevykonateľnosť niektorého ustanovenia zmluvy nemá vplyv na vykonateľnosť ostatných ustanovení.
2. Zmluvné strany budú zachovávať mlčanlivosť o skutočnostiach, o ktorých sa dozvedia v rámci plnenia tejto zmluvy, a ktoré kupujúci alebo predávajúci označí pri ich poskytnutí za dôverné (ďalej len „dôverné informácie“). Zmluvné strany zabezpečia ochranu dôverných informácií pred tretími osobami v súlade s § 17 a § 271 Obchodného zákonníka v znení neskorších predpisov. Zmluvné strany sa zaväzujú dodržiavať povinnosti vyplývajúce im z tohto bodu aj po zániku tejto zmluvy. Táto povinnosť sa neuplatní vo vzťahu k informáciám, ktoré sa po ich sprístupnení stanú verejne známymi bez porušenia tejto zmluvy.
3. Všetky ďalšie zmeny a doplnky tejto zmluvy musia byť očíslované, vyjadrené formou písomného dodatku a musia byť datované, opečiatkované a podpísané oprávnenými zástupcami oboch zmluvných strán. Takto podpísané dodatky sa stávajú neoddeliteľnou súčasťou tejto zmluvy.
4. Ustanovenia týkajúce sa záruky, zodpovednostných a sankčných nárokov oboch strán zostávajú v platnosti i po ukončení účinnosti tejto zmluvy, a to až do doby ich vysporiadania.
5. Predávajúci sa zaväzuje strpieť výkon kontroly/auditu súvisiaceho s dodaním predmetu zmluvy kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej kupujúcim ako prijímateľom nenávratného finančného príspevku za účelom financovania predmetného vybavenia, a to zo strany oprávnených osôb na výkon kontroly/auditu v zmysle príslušných právnych predpisov SR a EÚ, najmä Zákon o príspevku z EŠIF – zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zákon o finančnej kontrole a audite – zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti predávajúceho je podstatným porušením zmluvy, ktoré oprávňuje kupujúceho od zmluvy odstúpiť.

Oprávnené osoby na výkon kontroly/auditu sú najmä:

- Poskytovateľ a ním poverené osoby,

- Útvar vnútorného auditu Riadiaceho orgánu alebo Sprostredkovateľského orgánu a nimi

poverené osoby,

- Najvyšší kontrolný úrad SR, Úrad vládneho auditu, Certifikačný orgán a nimi poverené osoby,

- Orgán auditu, jeho spolupracujúce orgány a osoby poverené na výkon kontroly/auditu,

- Splnomocnení zástupcovia Európskej Komisie a Európskeho dvora audítorov,

- Orgán zabezpečujúci ochranu finančných záujmov EÚ,

- Osoby prizvané orgánmi uvedenými v písm. a) až f) v súlade s príslušnými právnymi

predpismi SR a právnymi aktmi EÚ.

1. Zmluva je vyhotovená v troch rovnopisoch, z ktorých každý má platnosť originálu. Kupujúci obdrží dva rovnopisy a predávajúci obdrží jeden rovnopis.
2. Zmluvné strany sa dohodli, že akékoľvek spory vzniknuté z plnenia tejto zmluvy budú riešiť prednostne formou vzájomnej dohody. K riešeniu sporu súdnou cestou pristúpia zmluvné strany až po vyčerpaní možností riešiť spor vzájomnou dohodou. Pri riešení sporov sa zmluvné strany budú riadiť právnym poriadkom Slovenskej republiky.
3. Zmluvné strany vyhlasujú, že si túto zmluvu pred jej podpisom prečítali a s jej obsahom súhlasia, čo potvrdzujú svojim podpisom.
4. Písomnosti si budú zmluvné strany doručovať na adresu sídla uvedenú v tejto zmluve. Zmenu sídla je zmluvná strana povinná bezodkladne písomne oznámiť druhej zmluvnej strane. Zmluvné strany sa dohodli, že v prípade vrátenia zásielky odosielateľovi po neúspešnom opakovanom doručovaní platí, že písomnosť bola doručená adresátovi dňom vrátenia opakovane doručovanej zásielky odosielateľovi, aj keď sa o tom adresát nedozvedel.

|  |  |
| --- | --- |
| V ...................., dňa .............................. | V Skalici, dňa .............................. |
| Za predávajúceho  ............................................................. | Za kupujúceho  Fakultná nemocnica s poliklinikou Skalica, a. s.  .....................................................  MUDr. Ivan Uhliarik  predseda predstavenstva |

.....................................................

Ing. Ondrej Kadák

podpredseda predstavenstva